
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 70 

5 Μαρτίου 2010 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου του κτιρίου, που 
βρίσκεται επί της οδού Μιαούλη 9, στη συνοικία 
της Αγίας Βαρβάρας, στην πόλη της Καβάλας, φε- 
ρομένου ως ιδιοκτησίας Ιωάννη Δημητριάδη και 
Πολυξένης Δημητριάδου και καθορισμός ειδικών 

όρων και περιορισμών δόμησης αυτού. 1 

Αναγνώριση ως προϋφισταμένη του έτους 1923 και 
διατήρηση οδού (Αθανασίου Διάκου) στο Ο.Τ. 73 
του ρυμοτομικού Σχεδίου Πόλεως Μεσσήνης του 
Νομού Μεσσηνίας (και δημιουργία Ο.Τ. 73 α και 

Ο.Τ. 73 β). 2 

Αναγνώριση ως προϋφισταμένη του έτους 1923 και 
διατήρηση οδού στα οικοδομικά τετράγωνα Ο.Τ. 
108 και 109 του ρυμοτομικού Σχεδίου Πόλεως Φι¬ 
λιατρών του Νομού Μεσσηνίας και δημιουργία 
κατά συνέπεια των Ο.Τ. 108 Α και 108 Β, 109 Α και 


109 Β. 3 

ΑΠΟΦΑΣΕΙ Σ 

Αριθμ. 8310/09 (1) 


Χαρακτηρισμός ως διατηρητέου του κτιρίου, που βρί¬ 
σκεται επί της οδού Μιαούλη 9, στη συνοικία της 
Αγίας Βαρβάρας, στην πόλη της Καβάλας, φερομέ- 
νου ως ιδιοκτησίας Ιωάννη Δημητριάδη και Πολυξέ¬ 
νης Δημητριάδου και καθορισμός ειδικών όρων και 
περιορισμών δόμησης αυτού. 

Η ΥΦΥΠΟΥΡΓΟΣ 
ΕΣΩΤΕΡΙΚΩΝ, ΑΠΟΚΕΝΤΡΩΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α) Του Ν. 1577/1985 (Φ.Ε.Κ. 210Α') «Γενικός Οικοδομι¬ 
κός Κανονισμός» και ειδικότερα του άρθρου 4 αυτού, 
όπως το άρθρο αυτό τροποποιήθηκε με το Ν. 1772/1988 
(Φ.Ε.Κ. 69Α') και αντικαταστάθηκε με το άρθρο 3 του 
Ν. 2831/2000 (Φ.Ε.Κ. 140Α') «Τροποποίηση των διατάξε¬ 
ων του Ν. 1577/1985 «Γενικός Οικοδομικός Κανονισμός» 
και άλλες πολεοδομικές διατάξεις» και ειδικότερα της 
παρ. 5 αυτού. 


β) Του Π.Δ. 358/1986 (Φ.Ε.Κ. 158Α') «Καθορισμός αρ¬ 
μοδιοτήτων Υπουργείου Βόρειας Ελλάδας» και ειδικό¬ 
τερα του άρθρου 2 παρ. δ (αα), που αναφέρονται στο 
χαρακτηρισμό κτιρίων ως διατηρητέων ή οικισμών ή 
τμημάτων αυτών ως παραδοσιακών. 

γ) Του Π.Δ. 167/2005 (Φ.Ε.Κ. 220Α') «Οργανισμός του 
Υπουργείου Μακεδονίας - Θράκης». 

δ) Του Π.Δ. 63/21-4-2005 «Κωδικοποίηση της νομοθεσία 
για την Κυβέρνηση και τα Κυβερνητικά όργανα» (Φ.Ε.Κ. 
Α' 98/22-4-2005). 

ε) Του Π.Δ. 185/06-10-2009 (Φ.Ε.Κ. 213/Α'/7.10.2009) και 
ειδικότερα του άρθρου 3 που αναφέρεται στην μετα¬ 
τροπή του Υπουργείου Μακεδονίας - Θράκης σε Γ ενική 
Γραμματεία Μακεδονίας - Θράκης και τη μεταφορά 
αυτού ως σύνολο αρμοδιοτήτων, υπηρεσιών, θέσεων 
και προσωπικού στο Υπουργείο Εσωτερικών. 

2. Την με αρ. 383/18-1-10 (Φ.Ε.Κ. 29/Β718-1-10) απόφα¬ 
ση του Πρωθυπουργού και του Υπουργού Εσωτερικών, 
Αποκέντρωσης και Ηλεκτρονικής Διακυβέρνησης για τον 
«Καθορισμό αρμοδιοτήτων των Υφυπουργών Εσωτερι¬ 
κών, Αποκέντρωσης και Ηλεκτρονικής Διακυβέρνησης 
Θεοδώρας Τζάκρη και Γεωργίου Ντόλιου». 

3. Την γνωμοδότηση της αρμόδιας ΕΠΑΕ, η οποία στην 
494Ύ5-7-05 συνεδρίαση της δεν ενέκρινε την κατεδά¬ 
φιση του και πρότεινε την διατήρησή του. 

4. Την απόφαση χαρακτηρισμού ως διατηρητέου από 
το ΥΠΕΧΩΔΕ του κτιρίου που βρίσκεται επί της οδού 
Μιαούλη 7 (Φ.Ε.Κ. Δ/1158/1987, ΥΠΕΧΩΔΕ/63400/4846/ 
7-11-1987) στην Καβάλα. 

5. Την από 30-6-09 αιτιολογική έκθεση της Υπηρεσίας 
μας για τον χαρακτηρισμό ως διατηρητέου του κτιρίου 
του θέματος. 

6. Το υπ’ αριθμ. πρωτ. (ΥΜΑΘ 8234/29-7-09) 14021/27-7-09 
έγγραφο του Δήμου Καβάλας με το αποδεικτικό τοι¬ 
χοκόλλησης. 

7. Την με αριθμ. πρωτ. ΥΜΑΘ 8310/30-7-09 αίτηση - 
αναφορά των φερομένων ως συνιδιοκτητών του κτιρίου 
Ιωάννη Δημητριάδη και Πολυξένης Δημητριάδου. 

8. Την από 2-10-09 εξέταση της παραπάνω αίτησης - 
αναφοράς από την Υπηρεσία, στην οποία οι φερόμενοι 
ιδιοκτήτες του εν λόγω κτιρίου δεν έχουν αντίρρηση 
για την κήρυξη του κτιρίου ως διατηρητέο, επιθυμούν 
όμως τον καθορισμό στην ίδια απόφαση ειδικών όρων 
δόμησης του όμορου οικοπέδου, το οποίο φέρεται επί¬ 
σης ως ιδιοκτησία τους, αποφασίζουμε: 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


1. Απορρίπτουμε την με αριθμ. πρωτ. ΥΜΑΘ 8310/30-7- 
09 αίτηση - αναφορά των φερομένων ως συνιδιοκτητών 
του κτιρίου Ιωάννη Δημητριάδη και Πολυξένης Δημη- 
τριάδου, καθώς για να καθοριστούν ειδικοί όροι και 
περιορισμοί δόμησης στο όμορο οικόπεδο του εν λόγω 
κτιρίου, πρέπει πρώτα το κτίριο του θέματος να κηρυ¬ 
χθεί ως διατηρητέο κτίριο με την παρούσα απόφαση. 

2. Χαρακτηρίζουμε ως διατηρητέο το κτίριο, που 
βρίσκεται επί της οδού Μιαούλη 9, στη συνοικία της 
Αγίας Βαρβάρας, στην πόλη της Καβάλας, φερομένου 
ως ιδιοκτησίας Ιωάννη Δημητριάδη και Πολυξένης Δη- 
μητριάδου, όπως φαίνεται στο τοπογραφικό διάγραμμα 
σε κλ. 1: 200, για τους παρακάτω λόγους: 

α) Το κτίριο είναι αξιόλογο με ιδιαίτερο αρχιτεκτονικό 
και μορφολογικό χαρακτήρα. 

β) Αποτελεί παλιά αστική κατοικία με απλοποιημένα 
εκλεκτικιστικά και νεοκλασικά στοιχεία. 

γ) Βρίσκεται σε ιδιαίτερα κεντρικό σημείο της πόλης 
που μαζί με το διατηρητέο κτίριο επί της οδού Μιαούλη 
7, συντελεί στην ύπαρξη αξιόλογων κτιρίων στην περιο¬ 
χή, δίνει μία οπτική συνέχεια και συνοχή και συμβάλλει 
στην ανάδειξη της εικόνας του αστικού τοπίου. 

3. Στο χαρακτηριζόμενο διατηρητέο κτίριο απαγορεύ¬ 
εται κάθε αφαίρεση, αλλοίωση ή καταστροφή των επί 
μέρους αρχιτεκτονικών ή διακοσμητικών στοιχείων του 
και γενικά κάθε επέμβαση που θίγει τον αρχιτεκτονικό 
χαρακτήρα και αλλοιώνει τη μορφή του. 

4. Επιτρέπεται η επισκευή, ο εκσυγχρονισμός των 
εγκαταστάσεων, η στατική ενίσχυση, η εσωτερική επέμ¬ 
βαση στη διαρρύθμιση του κτιρίου για λόγους στατικούς 
και λειτουργικούς, χωρίς αλλοίωση του αρχιτεκτονικού 
και μορφολογικού του χαρακτήρα και των βασικών αρ¬ 
χών της σύνθεσής του. 

5. Επιβάλλεται η επισκευή των επιχρισμάτων των όψε¬ 
ων και η ανακατασκευή τμημάτων των διακοσμητικών 
στοιχείων του που έχουν μερικώς ή ολικώς αποξηλωθεί, 


στην αρχική τους μορφή, ύστερα από λεπτομερή μελέτη 
αποτύπωσης και φωτογραφικής και κάθε άλλης δυνατής 
τεκμηρίωσης της αρχικής κατάστασης, κατόπιν μελέτης, 
η οποία θα εγκριθεί από τη Γ. Γραμματεία Μακεδονίας - 
Θράκης του Υπουργείου Εσωτερικών, Αποκέντρωσης 
και Ηλεκτρ. Διακυβέρνησης. 

6. Απαγορεύεται η τοποθέτηση φωτεινών ή μη επι¬ 
γραφών και διαφημίσεων στις στέγες και στις όψεις 
του διατηρητέου κτιρίου, πλην των αναγκών, περιορι¬ 
σμένων διαστάσεων επιγραφών που υποδηλώνουν τη 
χρήση του. 

7. Για κάθε επέμβαση στο εσωτερικό ή στο εξωτερικό 
του διατηρητέου κτιρίου, για κάθε τοποθέτηση μικρο- 
επιγραφών, απαιτείται ο έλεγχος της μελέτης από την 
αρμόδια Επιτροπή Αρχιτεκτονικού και Πολεοδομικού 
Ελέγχου (ΕΠΑΕ) και η έγκριση αυτής από την Δ/νση 
Περιβάλλοντος και Υποδομών της Γ ενικής Γ ραμματεί- 
ας Μακεδονίας - Θράκης του Υπουργείου Εσωτερικών, 
Αποκέντρωσης και Ηλεκτρ. Διακυβέρνησης. 

8. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

9. Κατά της αποφάσεως αυτής μπορεί να ασκηθεί το 
ένδικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του Π.Δ. 18/1989 «Κωδικοποίηση Διατάξεων 
Νόμων για το Συμβούλιο της Επικράτειας». 

10. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 28 Ιανουάριου 2010 

Η ΥΦΥΠΟΥΡΓΟΣ 

ΘΕΟΔΩΡΑ ΤΖΑΚΡΗ 



ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


Αριθμ. 13152/09 (2) 

Αναγνώριση ως προϋφισταμένης του έτους 1923 και δι¬ 
ατήρηση οδού (Αθανασίου Διάκου) στο Ο.Τ. 73 του 
ρυμοτομικού Σχεδίου Πόλεως Μεσσήνης του Νομού 
Μεσσηνίας (και δημιουργία Ο.Τ. 73 α και Ο.Τ. 73 β). 

Ο ΝΟΜΑΡΧΗΣ ΜΕΣΣΗΝΙΑΣ 

Έχοντας υπόψη: 

1. Την Α.Π. 3423/27-3-09 αίτηση που μας διαβιβάστη¬ 
κε από το Δήμο και τα συν/να σ’ αυτή στοιχεία του 
φακέλου. 

2. Το Ν. Διάταγμα 17-7-1923 Φ.Ε.Κ. 228Α/16-8-23, Αρθρ.20 
παρ.3β και 4. 

3. Το Ν. 690/48 Αρθρ.3 παρ.4 και 5. 

4. Την Εγκ.34/1977 του πρώην Υπουργείου Χ.Ο.Π. 

5. Η παρ.23 της εγκυκλίου 31519/3754/3-8-1982 περί 
αρμοδιοτήτων Νομαρχών (βλ. σελ. 460(4γ)ΤΑ 1β) σε 
συνδυασμό με Ν.Δ. 532/70 και Β.Δ. 712/1970. 

6. Το αρ. πρωτ. οικ. 2431/843 27-2-03 έγγραφο της 
υπηρεσίας μας που γνωμοδοτεί υπέρ της τακτοποί¬ 
ησης η της θέσπισης ειδικών όρων δόμησης (τυφλών 
ιδιοκτησιών) με απόφαση Νομάρχη. 

7. Ότι δεν μπορεί να τακτοποιηθεί με προσκύρωση της 
καταργούμενης οδού ούτε από τις όμορες ιδιοκτησίες 
(υπάρχουν υφιστάμενα κτίσματα στις όμορες ιδιοκτησίες 
και γενικά τα γεωμετρικά χαρακτηριστικά των οικοπέ¬ 
δων σε σχέση με την θέση των υφιστάμενων κτισμάτων 
κάνουν δύσκολη έως αδύνατη την τακτοποίηση). 

8. Το υπ’ αριθμ. 1982/19-12-1922 συμβόλαιο του Συμ¬ 
βολαιογράφου Παμίσου Αντρέου Καντιανή όπου ανα¬ 
φέρει... και δρόμος, η σε συνέχεια αυτού αναφορά του 
39976/22-2-1936 στην «δωρεά αιτία θανάτου» και τέλος 
το υπ’ αρ. 1592/17-8-1994 συμβόλαιο αγοροπωλησίας 
της Συμβολαιογράφου Παμίσου Μυρτώ Μαργέλη οπού 
αναφέρεται δημοτική οδός Αθανασίου Διάκου. 

9. Την τεχνική έκθεση του μηχανικού Ψυχογιόπουλου 
Βασιλείου και την υφιστάμενη κατάσταση. 

10. Το Ρυμοτομικό Σχέδιο Μεσσήνης όπως εγκρίθηκε 
με την υπ’ αριθμό οικ. 4577/119814-6-93 Απόφαση Νομάρ¬ 
χη Φ.Ε.Κ. 769/ Δ79-7-93 «Μελέτη Αναθεώρησης του Ρ.Σ. 
1985 Μεσσήνης ως και οι όροι και περιορισμοί δόμησης» 


όπου αποτυπώνεται η ύπαρξη της οδού (σαν καταργού- 
μενη) και τα στοιχεία του φακέλου γενικότερα. 

11. Την υπ. αριθμ. 84/2009 απόφαση του Δημοτικού 
Συμβουλίου Μεσσήνης που ομόφωνα ζητά την αναγνώ¬ 
ριση - διατήρηση της οδού (με υφιστάμενη ονομασία 
Αθανασίου Διάκου). 

12. Την με αρ. πρωτ. 3296/1-10-09 σχετική, θετική ως 
προς την τροποποίηση εισήγηση της Δ/ΝΣΗ ΠΕ.ΧΩ.ΠΟ 
Ν. Μεσσηνίας. 

13. Την ομόφωνη γνώμη του Συμβουλίου ΧΟΠ Ν. Μεσ¬ 
σηνίας με αρ. πρακτικού 14ο/10-11-09 θέμα 5ο υπέρ της 
τροποποίησης και σύμφωνα με την σχετική εισήγηση 
της Δ/νσης ΠΕ.ΧΩ.ΠΟ., αποφασίζουμε: 

Ότι η ιδιωτική οδός (Αθανασίου Διάκου) που απεικονί¬ 
ζεται στο συνημμένο από τον 03/2009 τοπογραφικό δι¬ 
άγραμμα κλίμακας 1:500 του Μηχανικού Ψυχογιόπουλου 
Βασιλείου, βρίσκεται εντός του Ρυμοτομικού Σχεδίου 
Πόλεως Μεσσήνης (Φ.Ε.Κ. 769/ Δ'/9-7-93) και στο Ο.Τ. 
73, υπάρχει προ του έτους 1923 και έχει τις προϋποθέ¬ 
σεις αναγνωρίσεως και διατηρήσεώς της ώστε μετά την 
ολοκλήρωση των διαδικασιών να ισχύουν και γί αυτή 
οι όροι και οι περιορισμοί δόμησης που ισχύουν και για 
τις εγκεκριμένες δημοτικές οδούς της ίδιας περιοχής 
του Ρ.Σ. Πόλεως (ΣΤΕ πάγια νομολογία, εξομοιούνται με 
τις εγκεκριμένες δημοτικές οδούς) - δημιουργούνται τα 
Ο.Τ. 73 α και Ο.Τ. 73 β. 

1. Με την προτεινόμενη τροποποίηση δεν υπάρχουν 
οικόπεδα άρτια τα οποία να καθίστανται μη άρτια κα¬ 
θώς δεν ρυμοτομούνται οικοδομές που έχουν κτιστεί 
με νόμιμη άδεια βάση του ισχύοντος σχεδίου. 

2. Από τις διατάξεις αυτής της απόφασης δεν προ- 
καλείται δαπάνη σε βάρος του Δημοτικού Προϋπολο¬ 
γισμού. 

3. Η ισχύς της αρχίζει από την ημερομηνία που θα 
δημοσιευθεί στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 9 Φεβρουάριου 2010 

Ο Νομάρχης 
ΔΗΜ. ΔΡΑΚΟΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση,κατά ποσοστό 47% 

Αριθμ. 13178/09 (3) 

Αναγνώριση ως προϋφισταμένης του έτους 1923 και δι¬ 
ατήρηση οδού στα οικοδομικά τετράγωνα Ο.Τ. 108 
και 109 του ρυμοτομικού Σχεδίου Πόλεως Φιλιατρών 
του Νομού Μεσσηνίας και δημιουργία κατά συνέπεια 
των Ο.Τ. 108 Α και 108 Β, 109 Α και 109 Β. 

Ο ΝΟΜΑΡΧΗΣ ΜΕΣΣΗΝΙΑΣ 

Έχοντας υπόψη: 

1. Την Α.Π. 889/24-1-08 αίτηση και τα συν/να σ’ αυτή 
στοιχεία του φακέλου. 

2. Το Ν. Διάταγμα 17-7-1923 Φ.Ε.Κ. 228Α/16-8-23, Αρθρ.20 
παρ.3β και 4. 

3. Το Ν. 690/48 Αρθρ.3 παρ.4 και 5. 

4. Την Εγκ.34/1977 του πρώην Υπουργείου Χ.Ο.Π. 

5. Η παρ.23 της εγκυκλίου 31519/3754/3-8-1982 περί 
αρμοδιοτήτων Νομαρχών (βλ. σελ. 460(4γ)ΤΑ 1β) σε συν¬ 
δυασμό με Ν.Δ. 532/70 και Β.Δ. 712/1970. Το Π.Δ. 30/96 
«Κώδικας Νομαρχιακής Αυτοδιοίκησης», όπως ισχύει 
σήμερα. 

6. Τον Οργανισμό Οργάνωσης και Λειτουργίας της 
Ν.Α. Μεσσηνίας (Φ.Ε.Κ. 1863/3-9-09 τ.Β'). 

7. Το αρ. πρωτ. οικ. 2431/843 27-2-03 έγγραφο της 
υπηρεσίας μας που γνωμοδοτεί υπέρ της τακτοποί¬ 
ησης η της θέσπισης ειδικών όρων δόμησης (τυφλών 
ιδιοκτησιών) με απόφαση Νομάρχη. 

8. Ότι δεν μπορεί να τακτοποιηθεί με προσκύρωση 
της καταργούμενης οδού ούτε από τις όμορες ιδιο¬ 
κτησίες (υπάρχουν υφιστάμενα κτίσματα στις όμορες 
ιδιοκτησίες και γενικά τα γεωμετρικά χαρακτηριστικά 
των οικοπέδων κάνουν δύσκολη την τακτοποίηση) και 
παράλληλα υφίσταται. 

9. Το υπ’ αριθμ. 5910/16-12-37 συμβόλαιο του Συμβο¬ 
λαιογράφου Ερανης Δ. Παπαδόπουλου νομίμως με- 
ταγεγραμμένου στα βιβλία Μεταγραφών του Δήμου 
Φιλιατρών στον τόμο 105 αριθμ. 50 όπου αναφέρει για 
την ιδιοκτησία Κων/νου Ιωάννη Σαράντου την ύπαρξη 
δρόμου ...ανατολικώς με δρομον ... ανήκοντα με αγορά ... 
του 1931 και την αρ. 6612/2-7-87 αποδοχή κληρονομιάς 
της Συμβολαιογράφου Ερανης Σωτηρίας Παρισσου - 
Τσαρμποπούλου, όπου αναφέρει για την ιδιοκτησία κλ. 
Ευσταθίου Παν. Οικονομόπουλου την ύπαρξη δρόμου .... 
Δυτικά με αγροτική οδό ... ως αγρόκτημα που δώρισε ... 
το 1924... 

10. Το έγγραφο με αρ. πρωτ. 13318/6-5-03 της Δ/νσης 
Νομοθετικού Έργου του ΥΠΕΧΩΔΕ που αναφέρει την 
δυνατότητα της κοινοχρησιας οδών όταν η ύπαρξη τους 
τεκμηριώνεται πριν την εισαγωγή του Αστικού Κώδι¬ 
κα την 26-02-46 (προσκτάται και με την αμνημονεύτου 
χρόνου παραγραφή). 


11. Το από 11/07 τοπογραφικό διάγραμμα του μηχα¬ 
νικού Παναγιωτόπουλου Χαράλαμπου με αποτύπωση 
των Ο.Τ. 108 και 109 και της υφισταμένης προ 1923 μη 
αναγνωρισμένης οδού σε κλίμακα 1:500 και την υφιστά¬ 
μενη κατάσταση όπου η οδός οριοθετείται με σαφή 
όρια στο μεγαλύτερο μέρος της (για μικρό μόνο τμήμα 
της προκύπτει από τα παρακείμενα όρια) και είναι δι¬ 
αμορφωμένη (ασφαλτοστρωμένη). Την φωτογραφική 
αποτύπωση και την αυτοψία που διενεργήθηκε. 

12. Το Ρυμοτομικό Σχέδιο Φιλιατρών Φ.Ε.Κ. 20/876 του 
1876 όπως αυτό έχει τροποποιηθεί και ισχύει. 

13. Την υπ. αριθμ. 2/23-1-2008 απόφαση του Δημοτικού 
Συμβουλίου Φιλιατρών που ομόφωνα ζητά την αναγνώ¬ 
ριση - διατήρηση της αναφέροντας την σαν δημοτι¬ 
κή και προϋπάρχουσα του 1923 και το αρ. πρωτ 1733/ 
18-2-08 έγγραφο του δήμου που επίσης εισηγείται την 
αναγνώριση. 

14 Την με αρ. πρωτ. οικ. 11295/09 σχετική θετική ως 
προς την αναγνώριση εισήγηση της Δ/ΝΣΗ ΠΕ.ΧΩ.ΠΟ 
Ν. Μεσσηνίας. 

15. Την ομόφωνη γνώμη του Συμβουλίου ΧΟΠ Ν. Μεσ¬ 
σηνίας με αρ. πρακτικού 14ο/10-11-09 θέμα 2ο υπέρ της 
αναγνώρισης και σύμφωνα με την σχετική εισήγηση της 
Δ/νσης ΠΕ.ΧΩ.ΠΟ., αποφασίζουμε: 

Ότι η οδός που απεικονίζεται στο συνημμένο τοπο- 
γραφικό διάγραμμα κλίμακας 1:500 και διατρέχει τα Ο.Τ. 
108 και 109 (στην περιοχή νότια της ενορίας Παναγίας) 
του Ρυμοτομικού Σχεδίου Πόλεως Φιλιατρών (Φ.Ε.Κ. 
20/876 του 1876), υπάρχει προ του έτους 1923 και έχει 
τις προϋποθέσεις αναγνωρίσεως και διατηρήσεως της 
ώστε μετά την ολοκλήρωση των διαδικασιών να ισχύ¬ 
ουν και γί αυτή οι όροι και οι περιορισμοί δόμησης που 
ισχύουν και για τις εγκεκριμένες δημοτικές οδούς της 
ίδιας περιοχής του Ρ.Σ. Πόλεως Φιλιατρών (ΣΤΕ πάγια 
νομολογία, εξομοιούνται με τις εγκεκριμένες δημοτικές 
οδούς). Μετά την αναγνώριση της, δημιουργούνται σαν 
συνέπεια τα Ο.Τ. 108 Α και 108 Β, 109 Α και 109 Β. 

1. Με την προτεινόμενη τροποποίηση δεν υπάρχουν 
οικόπεδα άρτια τα οποία να καθίστανται μη άρτια κα¬ 
θώς δεν ρυμοτομούνται οικοδομές που έχουν κτιστεί 
με νόμιμη άδεια βάση του ισχύοντος σχεδίου. 

2. Από τις διατάξεις αυτής της απόφασης δεν προ- 
καλείται δαπάνη σε βάρος του Δημοτικού Προϋπολο¬ 
γισμού. 

3. Η ισχύ της αρχίζει από την ημερομηνία που θα 
δημοσιευθεί στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 9 Φεβρουάριου 2010 

Ο Νομάρχης 
ΔΗΜ.ΔΡΑΚΟΣ 




ΘΕΜΑ: «Αναγνώριση ως προυφκτταμένη του έτους 1923 και διατήρηση οδού στα 
οικοδομικά τετράγωνα Ο.Τ. 108 & 109 (στην περιοχή νότια της ενορίας 
Παναγίας) του ρυμοτομικού Σχεδίου Πόλεως Φιλιατρών του Νομού Μεσσηνίας 
και δημιουργία κατά συνέπεια των Ο.Τ. 108 Α & 108 Β , 109 Α & 109 Β.» 

